BASES DO PROGRAMA DE ALIMENTOS MUNICIPAL
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 03/05/2016)

As presentes bases específicas, que rexerán o funcionamento do Programa Municipal de Alimentos (PAM) para o ano 2016, estarán suxeitas á Lei 38/2003 do 17 de novembro, xeral de subvencións (en adiante LXS), á Lei 9/2007 de 13 de xuño de subvencións de Galicia (LSG), e ao Decreto 11/2009, de 8 de xaneiro polo que se aproba o regulamento que desenvolve a devandita lei. O Concello de Nigrán, asumindo as competencias recoñecidas no artigo 25.2, e da Lei 7/1985, do 2 de abril, Reguladora das Bases do Réxime Local, e no artigo 80.2, k da Lei 5/1997 de 22 de xullo, de Administración Local de Galicia, de acordo cos artigos 4 e 8.3 da Lei 13/2008 del 3 de decembro de Servizos Socias da Comunidade Autónoma de Galicia, procede a ditar as bases polas que se rexerá no ano 2016 o Programa de Alimentos Municipal (PAM). O Programa de Alimentos Municipal (PAM) ten por obxecto a cobertura das necesidades básicas de manutención daquelas persoas empadroadas e residentes no Concello de Nigrán que se encontren en situación de exclusión social debido á súa precariedade económica ou carencia de ingresos, de xeito que se garanta a cobertura duns mínimos de subsistencia á unidade de convivencia. Así mesmo, constitúe unha medida excepcional e urxente ante situacións carenciais de gran necesidade. Poderán beneficiarse do PAM persoas individuais ou unidades de convivencia. Entenderase por unidade de convivencia a formada por persoas que habitan no mesmo domicilio. Ser maior de idade ou menor emancipado/a. Estar empadroado/a e ter residencia efectiva no concello de Nigrán cunha antelación mínima de 3 meses no momento da solicitude. Non dispoñer de ingresos suficientes para afrontar os gastos derivados da situación de emerxencia social, segundo o establecido nas presentes bases. Para poder beneficiarse do PAM, os ingresos económicos das unidades de convivencia en función do número de membros das mesmas non poderán superar en ningún caso os límites establecidos na seguinte táboa: Así mesmo, tampouco poderán beneficiarse do PAM aquelas unidades de convivencia que teñan rendementos patrimoniais, diñeiro a prazo fixo, accións, etc ou saldos en conta bancaria superiores a 2.000€. Para determinar os ingresos por debaixo dos cales poderá procederse ao recoñecemento das axudas teranse en conta os ingresos de toda a unidade de convivencia. A renda per cápita da unidade de convivencia obtense da diferencia entre os recursos da unidade de convivencia e os gastos deducibles, dividido entre o número de integrantes da unidade de convivencia. Computaranse como recursos da unidade de convivencia a totalidade dos ingresos líquidos que se obteñan polos conceptos de rendemento de traballo, retribucións, renda, prestacións ou calquera outra, nos 6 meses anteriores á data de solicitude. No caso de existencia de recursos dinerarios depositados en contas bancarias, teranse en conta os xuros retribuídos e computaranse asemade o 100% da cantidade depositada. Así mesmo terase en conta o saldo medio dás contas correntes de toda a unidade de convivencia. Pola súa parte, serán gastos deducibles os alugueres e hipoteca da vivenda, ata 300 euros ao mes As axudas a achegar obtéñense polo Concello a tavés de donacións por diferentes entidades sociais, persoas físicas, ou ben mediante adquisición directa por parte do Concello, de xeito que a concesión de axudas estará vencellada á dispoñibilidade de produtos. No caso de que o Concello deba adquirir produtos para dotar ao PAM, acudirase á partida partida 231 2269903 do Orzamento Xeral para 2016, dotada cun importe de 30.000 euros, co concepto “gastos diversos servizos sociais”. As axudas consistirán na entrega de lotes de produtos alimenticios básicos, subministrados previamente por donación de diferentes entidades sociais, persoas físicas ou por dotación do propio Concello. Os lotes comporanse principalmente de produtos non perecedoiros e produtos hixiénicos e, ocasionalmente, de produtos frescos. O persoal técnico dos servizos sociais municipais será o encargado das seguintes tarefas: Os servizos sociais municipais poderán contar con persoal voluntario para a elaboración dos lotes, facilitando previamente ao voluntario plantillas coa composición de cada lote. As solicitudes para beneficiarse do PAM dirixiranse ao Ilmo. Sr. Alcalde e presentaranse a través do Rexistro Xeral do Concello ou por calquera dos procedementos establecidos no art.38.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común. As solicitudes presentaranse cumprimentando o modelo que se incorpora (ANEXO I), asinando autorización e consentimento para recadar os documentos que obren nesta ou outras Administracións, así como a información adicional que se considera necesaria para completar o expediente dirixíndose aos órganos públicos ou privados competentes, ou a través de calquera dos medios previsto s na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. O prazo de petición manterase aberto durante o exercicio 2016, suxeito, en todo caso, á dotación de existencias da que se dispoña en cada momento. Xunto coa solicitude achegarase a seguinte documentación (en orixinal e copia) de todos os membros da familia. A tramitación destas axudas realizarase polos servizos sociais municipais. Atenderanse a todos os solicitantes por orden de menor a maior renda per cápita ata esgotar os alimentos determinados para cada reparto. En función da dita renda per cápita e dos quilos de alimentos que consten en stock elaboraranse os correspondentes lotes para as familias. A fin de establecer a orde de atención, os servizos sociais municipais darán prioridade ás unidades de convivencia solicitantes nas que residan menores a cargo. Teranse igualmente en conta os signos externos de riqueza, a economía somerxida ou calquera outro aspecto que poda resultar relevante. A entrega dos lotes será realizada por parte do persoal dos servizos sociais municipais, debendo o receptor presentar no rexistro xeral municipal un xustificante da recepción da axuda. Os beneficiarios das axudas do PAM terán as seguintes obrigas: Os servizos sociais municipais levarán a cabo o seguimento da situación de necesidade protexida polas axudas, así como o destino dado ás mesmas; e poderán solicitarlle aos/as beneficiarios/as a información ou documentación necesaria para o exercicio da dita función de forma axeitada. A falsidade ou ocultación dos datos ou documentos achegados polo/a beneficiario/a da axuda, ou o incumprimento das obrigas recollidas na base anterior, conlevará a prohibición de beneficiarse do PAM por un período de 1 ano. O incumprimento destas obrigas ou, en xeral, de calquera das condicións establecidas nestas bases, dará lugar a suspensión ou extinción da axuda. As presentes bases estarán vixentes durante todo o ano 2016. Nigrán, a 29 de abril de 2016.—O Alcalde, Juan A González Pérez. Nome e apelidos: DNI: Data de nacemento: Ingresos/Procedencia: Enderezo: Teléfono: Nome e apelidos DNI D. Nacemento Parentesco Ingresos / Procedencia Aluguer: Si Non Importe: Hipoteca: Si Non Importe: Que se inclúa á unidade de convivencia no Programa Municipal de Alimentos. Nigrán, de de. AO ALCALDE-PRESIDENTE DO CONCELLO DE NIGRÁN